РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/310 -14

15. октобар 2014. године

Б е о г р а д

З А П И С Н И К

39. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 15. ОКТОБРА 2014. ГОДИНЕ

Седница је почела у 10,06 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Верољуб Арсић, Драган Николић, Биљана Пантић Пиља, Светислав Вукмирица, Тања Томашевић Дамњановић, Жарко Мићин, проф. др Јанко Веселиновић, Жарко Обрадовић, Неђо Јовановић, Војислав Вујић, заменик члана Петара Петровића, Балинт Пастор и Весна Бесаровић.

Седници нису присуствовали: Катарина Ракић, Александар Јаблановић, Мирко Чикириз и Весна Мартиновић, као ни њихови заменици.

Седници су присуствовали: Зорица Никодијевић, секретар Министарства омладине и спорт, Урош Зековић, помоћник министра и Бојан Вајагић, секретар Антидопинг агенције Републике Србије.

На предлог председника Одбора, једногласно је усвојен следећи

Д н е в н и р е д :

1. Разматрање амандмана на Предлог закона о спречавању допинга у спорту, који је поднела Влада.

1. тачка дневног реда. Разматрање амандмана на Предлог закона о спречавању допинга у спорту, који је поднела Влада.

У уводном излагању, Бојан Вајагић, секретар Антидопинг агенције Републике Србије, навео је да су амандмани на чл. 3.,16. и 24. које су заједно поднели народни посланици Јован Марковић, Борислав Стефановић, Балша Божовић и Јована Јовановић, као и амадман на члан 4. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо, у супротности са Међународном конвенцијом против допинга у спорту, а амадмани на чл. 41. и 42. које су заједно поднели народни посланици Јован Марковић, Борислав Стефановић, Балша Божовић и Јована Јовановић, противни Закону о прекршајима.

Одбор је у складу са чланом 164. Пословника Народне скупштине размотрио амандмане на Предлог закона о спречавању допинга у спорту и сматра да су у складу са Уставом и правним системом Републике Србије амандмани:

- на члан 3. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;

- на члан 4. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;

- на члан 10. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;

- на члан 10. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 13. са исправком, који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 24. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 28. који су заједно поднели народни посланици Јован Марковић, Борислав Стефановић, Балша Божовић и Јована Јовановић;

- на члан 32. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;

- на члан 38. који су заједно поднели народни посланици Јован Марковић, Борислав Стефановић, Балша Божовић и Јована Јовановић;

- на члан 40. који су заједно поднели народни посланици Бранка Каравидић, Благоје Брадић, Марко Ђуришић и Биљана Хасановић-Кораћ;

- на члан 40. који су заједно поднели народни посланици Јован Марковић, Борислав Стефановић, Балша Божовић и Јована Јовановић.

Одбор је одлуку донео једногласно.

Одбор је размотрио и сматра да нису у складу са Уставом и правним системом Републике Србије амандмани:

- на члан 3. који су заједно поднели народни посланици Јован Марковић, Борислав Стефановић, Балша Божовић и Јована Јовановић;

- на члан 4. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 16. који су заједно поднели народни посланици Јован Марковић, Борислав Стефановић, Балша Божовић и Јована Јовановић;

- на члан 24. који су заједно поднели народни посланици Јован Марковић, Борислав Стефановић, Балша Божовић и Јована Јовановић;

- на члан 41. који су заједно поднели народни посланици Јован Марковић, Борислав Стефановић, Балша Божовић и Јована Јовановић;

- на члан 42. који су заједно поднели народни посланици Јован Марковић, Борислав Стефановић, Балша Божовић и Јована Јовановић.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Седница је завршена у 10,15 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић